Plaasmoorde 'n 'nasionale krisis' | Nuus24
Johannesburg – Moorde en aanvalle op plaaseienaars in Suid-Afrika moet as 'n nasionale krisis gesien word, het die Solidariteit-navorsingsinstituut gesê."Plaasmoorde en aanvalle moet gesien word vir die nasionale krisis wat dit is en dus prioriteitstatus en aandag verdien," het die instituut, in 'n verslag wat met die hulp van verskeie kenners saamgestel is, gesê.Die verslag vorm deel van Solidariteit, AfriForum en Kraal Uitgewers se veldtog teen plaasmoorde.Die aard van plaasaanvalle, vlakke van geweld wat in die aanvalle gebruik word en die sielkundige uitwerking daarvan op die slagoffers, word in die verslag bespreek.Dr. Dirk Hermann, adjunkhoof van Solidariteit, het in reaksie op die verslag gesê die regering is "onverantwoordelik" omdat hy nie plaasmoorde en -aanvalle in isolasie hanteer nie.Navorsers wat gehelp het om die verslag saam te stel, het met Hermann saamgestem."Dit is duidelik dat die regering nie meer die aanvalle op plase en die moord op mense in die landboudgemeenskap as prioriteit beskou nie," het dr. Johan Burger van die Instituut vir Sekerheidsdienste gesê.Dr. Christiaan Bezuidenhout, 'n kriminoloog aan die Universiteit van Pretoria (UP) het gesê Suid-Afrika sukkel met gewelddadige misdade, veral plaasaanvalle.Die kriminoloog Lorraine Claasen het gesê plaasaanvalle word steeds nie ernstig opgeneem nie, ten spyte van die "grusame besonderhede" oor plaasaanvalle."Geen mense verdien om op so 'n onmenslike, ongeregverdige en brutale wyse te sterf nie. Hoekom word dit toegelaat?"Christopher Preece (54) is doodgeslaan en sy vrou is beseer toe drie mans hulle Saterdag met pangas op 'n plaas in Ficksburg in die Vrystaat aangeval het.Preece is op die toneel dood verklaar en sy vrou, Felicity Preece (56), is verskeie kere gesteek. – Volg Nuus24 op Twitter
Lees meer oor: misdaad | plaasmoorde | moorde | plaasaanvalle VOLGENDE OP NUUS24X
JJ... S.W. se vraag het nie met "verskil" te doen nie. Sou dit blanke rowers gewees het, sou dit beslis in die berig gemeld gewees het. Hy beklemtoon daardie feit met sy vraag.